Лигаи якуми футболи Тоҷикистон

Лигаи якуми футболи Тоҷикистон — сатҳи дуюми баландтарин ва боқувваттарин (пас аз Лигаи Олӣ) лигаи миллии футболи Тоҷикистон. Он мисли Лигаи олӣ таҳти сарпарастии Федератсияи футболи Тоҷикистон баргузор мешавад. Тибқи баъзе сарчашмаҳо, он соли 1992 ва ба гуфтаи дигар - соли 2004 таъсис ёфтааст.

 Таърих 
Соли таъсиси Лигаи якуми Тоҷикистон маълум нест.  Тибқи баъзе маълумот (аз ҷумла, дар Интернет дастрас), он соли 2004 таъсис ёфтааст. Ва қабл аз ин дар Тоҷикистон ба ҷуз Лигаи олӣ, лигаҳои минтақавии футбол вуҷуд доштанд, ки вазифаи Лигаи аввалро иваз мекарданд.

Тибқи гузоришҳои дигари таъйиднашуда, Лигаи якуми Тоҷикистон чун дар бисёре аз кишварҳои дигари пасошӯравӣ дар соли 1992 таъсис ёфтааст.  Дар ин муддат мусобиқот дар шаклҳои мухталиф ва бо теъдоди мухталифи ширкаткунандагон баргузор мешуд.

 Формат 
Дар Лигаи якуми Тоҷикистон 12 бошгоҳ ширкат мекунанд. Ғолиби Лигаи якуми Тоҷикистон роҳхат ба Лигаи олии Тоҷикистон мегирад (Ғолиби Лигаи аввал пас аз гирифтани иҷозатнома ва иҷрои ӯҳдадориҳои муайян барои ширкат дар Лигаи олӣ иҷозат дода мешавад. Дар акси ҳол бошгоҳ дар Лигаи якум боқӣ мемонад) ва  бошгоҳе, ки ҷои дуюмро гирифт, бо бошгоҳе, ки дар лигаи олии Точикистон ҷои ҳафтумро ишғол кардааст, бозиҳои плей-офф мегузаронад. Ғолиби плей-офф ҳақ дорад дар Лигаи олӣ ширкат кунад ва бошгоҳи мағлубшуда мавсими ояндаро дар Лигаи аввал оғоз мекунад. Бошгоҳҳое, ки дар лигаи якум ҷои охиринро ишғол кардаанд, на хамеша аз лигаи якум дур мешаванд. Ин аз имкониятҳои (молия, иҷозатнома) бошгоҳи мавсими оянда вобаста аст.  Одатан бошгоҳҳое, ки дар Лигаи якум ҷойи охиринро гирифтанд, ба лигаи дуюми Тоҷикистон меафтанд.  Ҷои онҳоро дастаи беҳтарини лигаи дуюми Тоҷикистон ишғол мекунад.

Дар соли 2024 13 даста дар Лигаи якум бозиро оғоз карданд.

 Ғолибон 
 Мавсим  Ғолиб   Данғара    Хима    Ориёно   Энергетик   Равшан   Истиқлол   Саройкамар   РТСУ    Зарафшон   Панҷшер   Саройкамар   Саройкамар   Ҳосилот   Панҷшер   Кӯктош   Истаравшан   Локомотив-Помир   Равшан   Регар-ТадАЗ   Ҳосилот   Панҷшер

 Эзоҳ 

Гурӯҳ:Мусобиқаҳои варзишӣ мунтазам гузаронидашаванда аз соли 1992
Гурӯҳ:Мусобиқаҳои футбол дар Тоҷикистон
Гурӯҳ:Дивизионҳои дуюми лигаҳои футболи Осиё
Гурӯҳ:Лигаҳои футболи Тоҷикистон